सरकारी विभागों के सभी ड्राइवरों को आंखों का चेकअप करवाना जरूरी
अधिकारियों इसकी रिपोर्ट जिला प्रशासन को भी देनी होगी : डीसी
सिटीरिपोर्टर | पंचकूला
रोडवेजके ड्राइवरों से लेकर सरकारी विभागों में कार्यरत सभी ड्राइवरोंे को जनरल अस्पताल में जाकर अपने आंखंोंं का चेकअप करवाना होगा। इसकी जिम्मेदारी विभिन्न विभागों के अधिकारियों की होगी। यही नहीं उन सभी अधिकारियों इसकी रिपोर्ट जिला प्रशासन को भी देनी होगी। दरअसल यह निर्देश मंगलवार को सेक्टर 1 के डीसी ऑफिस में आयोजित रोड सेफ्टी की मीटिंग में डीसी गौरी पराशर जोशी ने दिया। उन्होंने कहा कि सेक्टर 6 जनरल अस्पताल के सेकंड फ्लोर स्थित कमरा नंबर 210 में सुबह 9 से दोपहर 2 बजे तक प्रतिदिन डॉ. किरण से आंखों का चेकअप करवाएं। यह चेकअप एक माह तक चलेगा। उन्होंने कहा कि विभागों के अधिकारी इस दिशा में सर्टिफिकेट भिजवाना सुनिश्चित करें। मीटिंग में डीसी ने सेक्टर-10 11 के डिवाडर रोड को बंद करने, प्राचीनकालीन मंदिर रोड कालका से वीटा बूथ को हटवाएं जाने, पुलिस चौकी वहां से हटवाए जाने, गांव मौली चौक पर ट्रैफिक लाइटों की व्यवस्था करने रामगढ़ चौक एनएच 73 सड़क पर अवैध वाहन हटवाए जाने की दिशा में संबंधित अधिकारियों से विभिन्न महत्वपूर्ण बिंदुओं पर चर्चा की। इस मौके पर मीटिंग में एसडीएम पंचकूला जगदीप ढा़ंडा, आरटीए अमरजीत सिंह, सिटी मजिस्ट्रेट ममता शर्मा, डीडीपीओ एमएल गर्ग, डीईओ एचएस सैनी, सिविल सर्जन डॉ़. वीके बंसल, डीआरओ धीरज चहल सहित कई विभाग के अधिकारी मौजूद रहे। डीसी ने लोगों से आग्रह करते हुए कहा कि वे अपने वाहनों में एचएसआरपी की नंबर प्लेट लगवाना सुनिश्चित करें और जिनकी एचएसआरपी की नंबर प्लेट बन चुकी है, उसे अपने वाहन पर लगवाएं। उन्होंने कहा कि एचएसआरपी प्लेट के बिना उनके वाहनों का चालान किया जाएगा।
hin_Deva hin_Deva awa_Deva hin_Deva